RO
C 235/44
Jurnalul Oficial al Uniunii Europene
3.7.2023
Motivele și principalele argumente În susținerea acțiunii, reclamanta invocă patru motive. 1.
Primul motiv, întemeiat pe încălcarea Regulamentului (UE, Euratom) 2020/2092 al Parlamentului European și al Consiliului din 16 decembrie 2020 (denumit în continuare „Regulamentul privind condiționalitatea”) (2), a obligației de motivare, a principiului proporționalității, a articolului 16 din Carta drepturilor fundamentale a Uniunii Europene și a Regulamentului (UE, Euratom) 2018/1046 al Parlamentului European și al Consiliului din 18 iulie 2018 (3). — Reclamanta susține că Comisia și Consiliul (i) nu au dovedit relevanța încălcării pentru buna gestiune financiară a bugetului Uniunii sau pentru protecția intereselor financiare ale Uniunii și nu au stabilit legătura reală dintre încălcare și riscul grav de afectare a bunei gestiuni financiare a bugetului Uniunii sau a protecției intereselor financiare ale Uniunii; și (ii) nu a stabilit proporționalitatea măsurii în temeiul articolului 5 alineatul (3) din Regulamentul privind condiționalitatea.
În plus, reclamanta consideră că Comisia și Consiliul au săvârșit erori de apreciere, au încălcat Regulamentul privind condiționalitatea și au încălcat obligația de motivare în această privință. 2.
Al doilea motiv, întemeiat pe încălcarea principiului prezumției de nevinovăție și pe încălcarea principiului egalității de tratament și nediscriminării. 3.
Al treilea motiv, întemeiat pe încălcarea dreptului de a opera pe o piață nedenaturată (articolul 16 din Carta drepturilor fundamentale a Uniunii Europene coroborat cu articolele 101-108 TFUE). 4.
Al patrulea motiv, întemeiat pe încălcarea principiilor securității juridice, încrederii legitime și încălcării unor norme fundamentale de procedură.
În cadrul primului, al celui de al doilea și al celui de al patrulea motiv, reclamanta invocă de asemenea o excepție de nelegalitate împotriva Regulamentului privind condiționalitatea, în cazul în care regulamentul exclude exceptări individuale de la aplicarea deciziei atacate.
(1) (2) (3)
Decizia de punere în aplicare (UE) 2022/2506 a Consiliului din 15 decembrie 2022 privind măsurile de protecție a bugetului Uniunii împotriva încălcărilor principiilor statului de drept în Ungaria (JO 2022, L 325, p. 94).
Regulamentul (UE, Euratom) 2020/2092 al Parlamentului European și al Consiliului din 1 decembrie 2020 privind un regim general de condiționalitate pentru protecția bugetului Uniunii (JO 2020, L 433I, p. 1).
Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr.
1296/2013, (UE) nr.
1301/2013, (UE) nr.
1303/2013, (UE) nr.
1304/2013, (UE) nr.
1309/2013, (UE) nr.
1316/2013, (UE) nr.
223/2014 și a Deciziei nr.
541/2014/UE și de abrogare a Regulamentului (UE, Euratom) nr.
966/2012 (JO 2018, L 193, p. 1).
Acțiune introdusă la 17 aprilie 2023 – Domingo Alonso Group/EUIPO – Ald Automotive y Salvador Caetano Auto (my CARFLIX) (Cauza T-200/23) (2023/C 235/58) Limba în care a fost formulată acțiunea: spaniola Părțile Reclamant: Domingo Alonso Group, SL (Las Palmas de Gran Canaria, Spania) (reprezentant: J. García Domínguez, avocat) Pârât: Oficiul Uniunii Europene pentru Proprietate Intelectuală (EUIPO) Celelalte părți din procedura care s-a aflat pe rolul camerei de recurs: Ald Automotive, SA (Majadahonda, Spania), Salvador Caetano Auto (SGPS), SA (Vila Nova de Gaia, Portugalia)
Datele privind procedura în fața EUIPO Titularii mărcii în litigiu: reclamantul în fața Tribunalului, Domingo Alonso Group, SL, și cealaltă parte din procedura care s-a aflat pe rolul camerei de recurs, Salvador Caetano Auto (SGPS), SA Marca în litigiu: marca figurativă my CARFLIX – marca Uniunii Europene nr.
18 124 505